cyanic-selkie/wikianc huggingface dataset:
იოანე ქსიფილინი
დიონის ეპიტომი მიხეილ VII დუკა პარაპინაკის (1071–1078) ბრძანებით შეადგინეს, მაგრამ სამწუხაროდ მისი დასრულება ვერ მოხერხდა. შედგება 36–80 წიგნისგან, მოიცავს პომპეუსი და კეისრიდან ალექსანდრე სევერუსამდე პერიოდს. 70-ე წიგნში ანტონიუს პიუსის მმართველობა და მარკუს ავრელიუსის ადრეული პერიოდი გამოტოვებულია, ხოლო 78-ე და 79-ე წიგნებში ორიგინალი დამახინჯებულია. ქსიფილინმა მისი შრომა ორ ნაწილად დაჰყო, თითოეული მოიცავს იმპერატორების ცხოვრებას. რამდენჯერმე გამოტოვა კონსულების სახელები და ზოგჯერ შესწორებებიც შეჰქონდა ორიგინალში. ეპიტომი მნიშვნელოვანია რადგან ის ინახავს იმ პერიოდის მთავარ მოვლენებს.
ლომისის მესამე აკლდამა
ლომისის მესამე აკლდამა – არქეოლოგიური ძეგლი ახალგორის მუნიციპალიტეტის სოფელ ელოიანის მიდამოებში, ლომისის ნასოფლარში. აგებულია გვიან შუა საუკუნეებში.
აკლდამა მოთეთრო-მოყვითალო ფერის ადგილობრივი წარმოშობის ქვითაა ნაგები. აღმოსავლეთ კედელში მოთავსებულია ღიობი. დასავლეთი მხარე მიწაშია ჩაფლული. ნაგებობას ბანური გადახურვა აქვს.
ლიტერატურა
კატეგორია: ახალგორის მუნიციპალიტეტის არქეოლოგიური ძეგლები
Invisible Touch Tour
Invisible Touch Tour — ინგლისური როკ-ჯგუფ ჯენესისის მსოფლიო ტურნე. იგი დაიწყო 1986 წლის 18 სექტემბერს დეტროიტში და დასრულდა 1987 წლის 4 ივლისს ლონდონში. ტურნეს შემდეგ ლონდონის უემბლიზე გამართული კონცერტის ჩანაწერი გამოვიდა ვიდეოს Genesis Live at Wembley Stadium სახით.
სეტლისტი
მიუხედავად იმისა, რომ კონცერტებზე სეტლისტები იცვლებოდა, ძირითადი და ხშირი სეტლისტი ასეთი იყო :
სქოლიო
კატეგორია:ჯენესისის ტურნეები კატეგორია:1986 წლის საკონცერტო ტურნეები კატეგორია:1987 წლის საკონცერტო ტურნეები
ბააქუბა
ქალაქი დაახლ. 50 კილომეტრითაა დაშორებული დედაქალაქ ბაღდადიდან. ბააქუბა ძალიან დაზარალდა ირან-ერაყის ომის მიმდინარეობის დროს.
რესურსები ინტერნეტში
კატეგორია:ერაყის ქალაქები
იგუატუ (პარანა)
იგუატუ (Iguatu) — მუნიციპალიტეტი ბრაზილიაში, პარანის შტატში; მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ კასკაველის შემადგენლობაში.
2010 წლის მონაცემებით, მოსახლეობა 2 234 ადამიანს შეადგენდა, მოსახლეობის სიმჭიდროვე 20.89 კმ²-ზე. ფართობი 106 937 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ირმა მალაციძე
ირმა მალაციძე (დ. 1968, ხაშური) — ქართველი საბავშვო მწერალი, ჟურნალისტი და მთარგმნელი. საბავშვო ლიტერატურის ფონდის დამფუძნებელი და ხელმძღვანელი.
2002 წელს დაამთავრა თბილისის შოთა რუსთაველის სახელობის თეატრისა და კინოს ინსტიტუტის კინოჟურნალისტიკის ფაკულტეტი. მუშაობდა საქართველოს საზოგადოებრივ მაუწყებელზე ჟურნალისტად და რამდენიმე საინფორმაციო სააგენტოში და გაზეთში. არის საბავშვო ჟურნალ „დილის“ მიერ გამოცხადებული კონკურსის „ახალი სახელები ქართულ საბავშვო მწერლობაში“ პირველი პრემიის მფლობელი.
ლიტერატურული კონკურსების „პენ-მარათონი“ და „ლუარსაბ თათქარიძე“ ფინალისტი და ლიტერატურული კონკურსის „საბა“ ნომინანტი. სისტემატიურად იბეჭდება ლიტერატურულ გამოცემებში. მისი ნაწარმოებები შესულია სხვადასხვა კრებულებსა და სასკოლო სახელმძღვანელოებში.
ჰყავს მეუღლე და სამი შვილი.
რესურსები ინტერნეტში
კატეგორია:ქართველი მწერლები კატეგორია:ქართველი საბავშვო მწერლები კატეგორია:ქართველი ჟურნალისტები კატეგორია:დაბადებული 1968 კატეგორია:ხაშურში დაბადებულები
კრის ჯერიკო
კრისტოფერ კიტ ირვაინი (ინგლ. Christopher Keith Irvine დაბ. 1970 წლის 9 ნოემბერს) — კანადელი პროფესიონალური რესლერი, მწერალი, რადიოწამყვანი და როკ-მუსიკოსი, რომელიც ცნობილია სასცენი ფსევდონიმით - კრის ჯერიკო. იგი არის ისტორიაში პირველი WWE-ს უდავო ჩემპიონი და ცხრა გზის ინტერკონტინენტალური ჩემპიონი
პირადი ცხოვრება
კრისი იყო ლეგენდარული რესლინგ-დინასტიის - ჰარტების რესლინგ-სკოლის მოსწავლე, საიდანაც არაერთი გამოჩენილი რესლერი გამოსულა. ირვაინი თავის პირველ მატჩებს ატარებდა კანადაში, მექსიკაში და იაპონიაში. კრისმა კარიერა გააგრძელა აშშ-ში ისეთ პრომოუშენებში, როგორიცაა WCW (World Championship Wrestling), ECW (Extreme Championship Wrestling) და ბოლოს WWE/F (World Wrestling Entertaiment/Federation). იგი არის WWE-ს ისტორიაში ერთადერთი ადამიანი, რომელსაც 6 სხვადასხვა ტიტული ეჭირა.
კრისის მამა, ტედ ირვაინი (ინგლ. Ted Irvine) არის ყოფილი ჰოკეისტი, რომელიც თამაშობდა NHL-ში. თვითონ კრისი არის მორწმუნე ქრისტიანი. თავისი სასცენო ფსევნოდიმი „ჯერიკო“ ამოირჩია, რადგანაც იგი ძალიან აღფრთოვანებული იყო უძველესი ქალაქ - იერიქონის ისტორიით. ამ ფაქტორმა ასევე იმოქმედა იმაზე, რომ კრისმა თავის საფირმო ილეთს „Walls Of Jericho“ დაარქვა.
ამ ყველაფერთან ერთად, კრის ჯერიკო არის ჰევი-მეტალ ჯგუფ „Fozzy“-ს ერთ-ერთი დამაარსებელი და სოლისტი.
კარიერის დასაწყისი
1996 წელს შედგა კრისის დებიუტი ECW-ში, მაგრამ ჯერიკო იქ სულ რაღაც რამდენიმე თვე იმყოფებოდა და ვერაფერს ვერ მიაღწია.
World Championship Wrestling
იმავე 1996 წლის ზაფხულში ჯერიკო ხელს აწერს კონტრაქტს რესლინგ-პრომოუშენ WCW (World Championship Wrestling)-თან. იქ კრისმა მოახერხა მსოფლიო ჩემპიონის საშუალო წონაში და კომპანიის სატელევიზიო ჩემპიონის ტიტულის მოპოვება. რესლინგის უმაღლესი დონის გარდა, ჯერიკო ასევე დაამახსოვრდა მაყურებელს, როგორც ქარიზმატული პერსონაჟი, რომელიც იდეალურად ფლობს მიკროფონს. ყველაზე დასამახსოვრებელი დაპირისპირებები ჰქონდა რეივენთან და რეი მისტერიოსთან.
Y2J; ინტერკონტინენტალური ჩემპიონი (1999-2000)
1999 წელს კრისმა ხელი მოაწერა კონტრაქტს WWE-სთან (იმჟამად WWF-სთან). მისი გამოჩენა და დებიუტი გახდა WWE RAW-ის ისტორიის ერთ-ერთი ყველაზე დასამახსოვრებელი მომენტი. მის არენაზე გამოჩენამდე რამდენიმე თვით ადრე, რინგის ტიტანტრონზე (ეკრანზე) იყო დაწყებული დროის ათვლა 1999 წლის 9 აგვისტომდე. როდესაც ეს დღე დადგა, არენაზე მაყურებლებისთვის უცხო მუსიკა უკრავდა და მოულოდნელად გამოვიდა კრის ჯერიკო ფსევდომინით Y2J.
კრისმა დაიწყო დაპირისპირება ჩაინასთან ინტერკონტინენტალური ჩემპიონობისათვის. პირველ მატჩში გაიმარჯვა ჯერიკომ, ხოლო მეორე მატჩი (რევანში) კი დამთავრდა ორმხრივი დაცემით. მესამე, უკანასკნელ მატჩში კი ჯერიკომ საბოლოოდ გაიმარჯვა და წარმატებით დაიცვა თავისი ჩემპიონის ტიტული. PPV No Way Out-ზე მან წააგო ინტერკონტინენტალური ტიტული კურტ ენგლთან. მალევე კრისმა დაიბრუნა ჩმეპიონობა, მაგრამ ასევე მალე კვლავ დაკარგა Triple H-თან.
ალიანსი კრის ბენუასთან; სხვადასხვა დაპირისპირებები (2000-2001)
2000 წელს კრის ჯერიკომ და კრის ბენუამ მოიპოვეს WWF-ის გუნდური ჩემპიონების ტიტულები, რომლებსაც დიდი ხნის განმავლობაში წარმატებით იცავდნენ, მაგრამ დაკარგეს ძმები დადლის წინააღმდეგ. PPV Vengeance-ზე მან სამმხივ მატჩში მიიღო მონაწილეობა WWF-ის ჩემპიონ „Stone Cold“ სტივ ოსტინის და WCW-ს ჩემპიონ დუეინ ჯონსონის წინააღმდეგ, რომელშიც გაიმარჯვა და გახდა ისტორიაში პირველი WWE-ს უდავო ჩემპიონი. ეს ტიტული კი დაკარგა WrestleMania X8-ზე Triple H-ს წინააღმდეგ.
სხვადასხვა დაპირისპირებები (2002-2005)
მოგვიანებით ჯერიკომ და კრისტიანმა შექმნეს გუნდი, მაგრამ როდესაც მათ დაიწყეს სასიყვარულო ურთიერთობები ტრიშ სტრატუსთან და ლიტასთან (ერთმანეთის შესაბამისად), მათი გუნდი დაიშალა. WrestleMania XX-ზე კრისმა წააგო მატჩი კრისტიანის წინააღმდეგ ტრიშ სტრატუსის ჩარევის გამო. BackLash-ზე Y2J მონაწილეობდა ჰანდიკაპ მატჩში „ორი ერთის წინააღმდეგ“ კრისტიანისა და ტრიშ სტრატუსის წინააღმდეგ, რომელშიც გაიმარჯვა. ხოლო PPV Unforgiven-ზე ჯერიკომ მოიგი ინტერკონტინენტალური ჩემპიონობა კრისტიანთან მატჩში. ასევე მიიღო მონაწილეობა WrestleMania 21-ზე ისტორიაში პირველ Money In The Bank მატჩში.
2005 წლის 25 აგვისტოს კრის ჯერიკომ დატოვა კომპანია.
დაპირისპირებები სხვადასხვა ტიტულებისთვის
2007 წელს WWE არენის ტიტანტრონზე (ეკრანზე) რთავდა სხვადასხვა ბინარულ კოდებს, რომელიც შიფრის გატეხვას მოითხოვდა. ეს ყველაფერი დამთავრდა 2007 წლის 19 ნოემბერს, როდესაც ახალი WWE-ს ჩემპიონის რენდი ორტონის საუბარი შეწყვიტა ტიტანტრონზე გამოასხულმა ფრაზამ «SAVE_US.Y2J», რის შემდეგადაც ჩაირთო მისი მუსკალური თემა „Break The Walls Down“ და არენაზე გამოვიდა კრისი, რამაც მაყურებლები ძალიან გაახარა. მან მალევე დაიწყო დაპირისირება WWE-ს ჩემპიონობისთვის რენდი ორტონთან, მაგრამ ეს დაპირისპირება მალევე დამთავრდა და დაიწყო ახალი ჯონ ბრედშოუ ლეიფილდთან (JBL-თან). 10 მარტს მან დაამარცხა ჯეფ ჰარდი და გახდა ახალი ინტერკონტინენტალური ჩემპიონი, მაგრამ ეს ტიტული დაკარგა PPV Night Of Champions-ზე კოფი კინგსტონთან. მალევე მან მიიღო მონაწილეობა შონ მაიკლზის წინააღმდეგ მატჩშიWWE-ს მსოფლიო ჩემპიონის (მძიმე წონაში) ტიტულისათვის, რომელშიც გაიმარჯვა. მალევე, Survivor Series-ზე იგი დაკარგა მატჩში ჯონ სინას წინააღმდეგ. მალევე მან დაიწყო დაპირისპირება WWE-ს ლეგენდების წინააღმდეგ : როდი პაიპერისა, რიკი სტიმბოუტისა და ჯიმი სნუკის წინააღმდეგ. კრისმა ისინი დაამარცხა ჰანდიკაპ მატჩში „სამი ერთის წინააღმდეგ“ WrestleMania XXV-ზე.
მოგვიანებით იგი გადავიდა ბრენდ SmackDown!-ზე და დაიწყო დაპირისპირება რეი მისტერიოს წინააღმდეგ, რომლის შემდეგაც იგი გახდა ცხრა გზის ინტერკონტინენტალური ჩემპიონი.
WWE-ს გუნდური ჩემპიონი და ტრავმა (2009-2010)
PPV The Bash-ზე ჯერიკომ დაკარგა ტიტული მატჩში რეი მისტერიოს წინააღმდეგ, მაგრამ იმავე დღეს ეს და ეჯი ხდებიან გუნდური ჩემპიონები. მალევე ეჯმა მიიღო ტრავმა და მის ნაცვლად გუნდში მოვიდა ბიგ შოუ. TLC 2009-ზე ისინი დამარცხდნენ გუნდ D-Generation X-თან (შონ მაიკლზი და Triple H). 2010 წლის 4 იანვარს გამართა მატჩი-რევანში, სადაც კრისი დამარცხდა და მატჩის წესების მიხედვით, მას უნდა დაეტოვებინა RAW სამუდამოდ, მაგრამ შონ მაიკლზის დახმარებით შოუ Elimination Chamber-ზე დაამარცხა Undertaker-ი. Wrestlemania XXVI-ზე იგი იბრძოდა მატჩში ეჯის წინააღმდეგ მსოფლიო ჩემპიონობისათვის, სადაც გაიმარჯვა და დაიცვა თავისი ტიტული. მაგრამ მალევე, ერთი კვირის შემდეგ, SmackDown-ზე თავისი კონტრაქტი გამოიყენა Money In The Bank მატჩის გამარჯვებულმა ჯეკ სვაგერმა და ის გახდა ახალი ჩემპიონი.
დრაფტის შედეგად, ჯერიკო გადავიდა ბრენდ RAW-ზე დაჯგუფება „ნექსუსის“ წინააღმდეგ საბრძოლველად. კრისი შედიოდა „გუნდ WWE-ში“, რომელმაც დაამარცხა „ნექსუსი“ SummerSlam-ზე. მალევე კრისმა განაცხადა, რომ თუ ის Night Of Champions-ზე ვერ გაიმარჯვებს, იგი დატოვებს კომპანიას. მან ამ მატჩში წააგო. 27 სექტემბერს მიიღო ტრავმა და როდესაც დატოვა კომპანია, გაემგზავრა თავისი ჯგუფ - Fozzy-ს გასტროლებზე.
დაბრუნება WWE-ში (2012-დღემდე)
2012 წლის 2 იანვარს გაირკვა ვინ იდგა ამ ვიდეობის უკან. ეს იყო კრის ჯერიკო, რომელიც იმ დღეს კომპანიაში დაბრუნდა. იგი ავიდა რიგზე, 13 წუთის განმავლობაში ჩუმად იყო და ისევ დატოვა რინგი. ერთი კვირის შემდეგ ზუსტად იგივე სიტუაცია განმეორდა. 16 იანვარს იგი უნდა გამოსულიყო გუნდურ მატჩში დენიელ ბრაიანთად და სმ პანკთან ერთად, მაგრამ როდესაც იგი უახლოვდებოდა რინგს, მან უცებ გადაიფიქრა ასვლა და უკან გაბრუნდა, მის ნაცვლად კი მატჩში მონაწილეობას მიკ ფოლი იღებდა. Royal Rumbe მატჩში გამოვიდა 29 ნომრით, მაგრამ მაინც ვერ შეძლო მატჩში გამარჯვება. Elimination Chamber-ზე იგი ელიმინირებული იქნა სმ პანკის მიერ, მაგრამ შემდეგ დღეს მან მოიგო Battle Royal მატჩი 10 ელიმინირებულ ადამიანს შორის, სადაც კოდი როუდსის დახმარებით მან მოიპოვა შესაძლებლობა, მიეღო მონაწილეობან სატიტულო მატჩში. WrestleMania XXVIII-ზე მან ვერ დაამარცხა ჩემპიონი სმ პანკი, ისევე როგორც Extreme Rules-ზე. PPV Money In The Bank 2012-ზე მან მიიღო მატჩში მონაწიელობა, მაგრამ მანდაც დამარცხდა. მალევე მან დაიწყო დაპირისპირება დოლფ ზიგლერთან, რის შედეგადაც ისინი ერთმანეთს შეხვდნენ ერთმანეთს SummerSlam-ზე, სადაც ჯერიკომ გაიმარჯვა. 30 აგვისტოს, RAW-ზე გაიმართა მატჩი კრისსა და დოლფ ზიგლერს შორის იმ პირობით, რომ თუ ჯერიკო წააგებდა, იგი ტოვებდა კომპანიას. იმ მატჩში მოიგო ზიგლერმა.
PPV Royal Rumble 2013-ზე ჯერიკო დაბრუნდა ტრადიციულ მატჩში მეორე ნომრით, სადაც 45 წუთის განმავლობაში იბრძოდა, მაგრამ ელიმინირებულ იქნა დოლფ ზიგლერის მიერ. მალევე მან დაიწყო დაპირისპირება ფანდანგოსთან, რომელმაც გამოიწვია მათ შორის მატჩი რესლმანიაზე, სადაც ჯერიკო დამარცხდა. მატჩ-რევანშში Extreme Rules-ზე მან დაამარცხა ფანდანგო.
27 მაისს, RAW-ზე მან გამოიწვია სმ პანკი, და ეს გამოწვევა მისი სახელით მიიღო პანკის მენეჯერმა - პოლ ჰეიმანმა. მატჩი გაიმართა PPV Payback-ზე, სადაც ჯერიკო ყველას გასაკვირვად, წააგო.
ჯერიკო ჯგუფის გასტროლების მერე დაბრუნდა 2015 წლის 25 სექტემბერს PPV Night OF Champions-ზე, როგორც დინ ემბროუზის და რომან რეინსის ჯგუფური პარტნიორი. იმ მატჩში კრის ჯერიკომ გონება დაკაგრა ბრაუნ სტროუმანის ილეთ BearHug-ის შემდეგ. ასევე მიიღო მონაწილეობა Royal Rumble მატჩში. 2016 წლის იანვარში იგი დაუპირისპირდა ეი ჯეი სტაილზს.
ამის შემდეგ, მან დაიწყო დაპირისპირება დინ ემბროუზთან, იმის გამო, რომ ჯერიკოს შოუ Highlight Reel-ის ნაცვლად დინ ემბროუზის შოუ Ambrose Asylum დაინიშნა. დაპირისპირება დასრულდა Extreme Rules-ზე ისტორიაში პირველ Asylum მატჩში, სადაც გაიმარჯვა დინ ემბროუზმა.
მეგობრობა და ალიანსი კევინ ოუენსთან
2016 წლის დრაფტის შედეგად, კრის ჯერიკო მოხვდა ბრენდ Monday Night Raw-ზე.
გუნდ SAWFT-თან (ენცო ამორე და კოლინ კესედი) დაპირისპირების დროს იგი დამეგობრდა კევინ ოუენსთან და შეიქმნა გუნდი JeriKO. SummerSlam 2016-ზე მათ დაამარცხეს ენცო ამორე და კოლინ კესედი. 22 აგვსიტოს იგი დაეხმარა კევინ ოუენსს ნევილის დამარცხებაში, რის შედეგადაც კევინმა შეძლო მსოფლიო ჩემპიონობის მატჩში მიეღო მონაწილეობა.
PPV Clash Of The Champions-ზე კრისმა დაამარცხა სემი ზეინი და იმავე დღეს დაეხმარა კევინ ოუენსს სეტ როლინსის დამარცხებაში. ასევე მოიქცა იგი Hell In A Cell 2016-ზე და 21 ნოემბრის RAW-ზე.
Survivor Series 2016-ზე ის და კევინ ოუენსი იყვნენ RAW-ის გუნდის კაპიტნები, მაგრამ მათ მარცხი განიცადეს.
12 დეკემბრის RAW-ზე, ოუენსთან კამათის მიუხედავად, კრისმა მასთან ერთად მიიღო მონაწილეობა გუნდურ მატჩში იმჟამინდელი გუნდური ჩემპიონების - The New Day-ს წინააღმდეგ, სადაც დამარცხდნენ. აღსანიშნავია, რომ იმ საღამოს The New Day-მ დაყენა ახალი რეკორდი გუნდური ჩემპიონობის ტიტულის ტარების ხანგრძლივობაში.
ილეთები
საფირმო ილეთები
მიღწევები
1 მიუხედავად იმსია, რომ გამოიყენებოდა NWA-ს ინიციალები, Consejo Mundial de Lucha Libre არ შედიოდა NWA-ში.
სქოლიო
კატეგორია:დაბადებული 1970 კატეგორია:კანადელი რესლერები
ალანხე
ალანხე (Alanje) — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 2406 ადამიანს შეადგენდა.
რესურსები ინტერნეტში
კატეგორია:პანამის ქალაქები კატეგორია:ჩირიკის პროვინციის დასახლებული პუნქტები
ლენკვაში
ლენკვაში — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ნაკრის თემში (სოფლები: ანილი, თავრალი, კვიცანი, კიჩხულდაში, ლაშხრაში, ლაწომბა, ლენკვაში, ნაკრა, ცალერი, ხერხვაში).
დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.
სქოლიო
კატეგორია:მესტიის მუნიციპალიტეტის სოფლები
კობა ამირხანაშვილი
კობა ამირხანაშვილი (დ. 5 აგვისტო, 1954, მცხეთა, საქართველოს სსრ) — ქართველი პოლიტიკოსი და ფიზიკოსი, ქიმიის მეცნიერებათა დოქტორი. საქართველოს IV და V მოწვევის პარლამენტის წევრი.
1976 წელს დაამთავრა საქართველოს პოლიტექნიკური ინსტიტუტის საინჟინრო-ფიზიკური ფაკულტეტი, ხოლო მოსკოვის ფიზიკო-ტექნიკური ინსტიტუტის ასპირანტურა 1984 წელს, დოქტორანტურა 1994 წელს.
1976-1978 წლებში იყო სპეციალური საკონსტრუქტორო ბიუროს ინჟინერი, 1978 წლიდან საქართველოს მეცნიერებათა აკადემიის პეტრე მელიქიშვილის სახელობის ფიზიკური და ორგანული ქიმიის ინსტიტუტის უმცროსი, უფროსი, წამყვანი და მთავარი მეცნიერ-თანამშრომელი და ლაბორატორიის გამგეა. არის, საქართველოში კომპიუტერული ქიმიის დამაარსებელი და 1978 წლიდან ამავე სახელწოდების ლაბორატორიის გამგე. 2006 წლიდან მეცნიერ-კონსულტანტი. 1985 წლიდან ეწევა აქტიურ პედაგოგიურ საქმიანობას. სხვადასხვა დროს კითხულობდა ლექციებს ფიზიკური ქიმიისა და სპეცკურსებს მაგისტრანტებისათვის უმაღლეს სასწავლებლებში. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999-2004 წლებში სკანდინავიის ქვეყნებში იყო საქართველოს საპარლამენტო დელეგაციის ხელმძღვანელი. 2015 წლიდან საქართველოს პარლამენტართა პალატის დამაარსებელი და მისი თავმჯდომარეა.
1998 წლიდან არის თბილისის სახელმწიფო უნივერსიტეტის პროფესორი. საქართველოში ერთ-ერთი პირველი არასამთავრობო ორგანიზაციის „დიაბეტიან ბავშვთა დაცვის ასოციაციის“ (2020 წლიდან „საქართველოს დიაბეტის ფონდის“) დამაარსებელი და მისი პრეზიდენტი. კობა ამირხანაშვილი არის 150-ზე მეტი სამეცნიერო ნაშრომის, მონოგრაფიებისა და წიგნების ავტორი. 2001 წელს დაჯილდოვდა ღირსების ორდენით. ჰყავს მეუღლე და შვილები — გიორგი, ნიკოლოზი.
რესურსები ინტერნეტში
კატეგორია:დაბადებული 5 აგვისტო კატეგორია:დაბადებული 1954 კატეგორია:ქართველი ფიზიკოსები კატეგორია:საქართველოს ღირსების ორდენის კავალრები კატეგორია:საქართველოს IV მოწვევის პარლამენტის წევრები კატეგორია:საქართველოს V მოწვევის პარლამენტის წევრები კატეგორია:საქართველოს პოლიტექნიკური ინსტიტუტის კურსდამთავრებულები (1976) კატეგორია:მცხეთაში დაბადებულები
ლაურა რეხვიაშვილი
ლაურა რეხვიაშვილი (დ. 5 ივნისი, 1950, რუისპირი, თელავის მუნიციპალიტეტი, საქართველო) — ქართველი მსახიობი. 1971–1974 წლებში სწავლობდა შოთა რუსთაველის სახელობის სახელმწიფო თეატრალური ინსტიტუტი. იყო მიხეილ თუმანიშვილის სტუდენტი. რეჟისორ და­ვით ნაც­ვლიშ­ვი­ლის მეუღლე. პოპულარულობა მოიპოვა რეჟისორ გიორგი შენგელაიას 1980 წლის ფილმში „სიყვარული ყველას უნდა“ ბაბულას როლის შესრულებით.
სქოლიო
კატეგორია:დაბადებული 5 ივნისი კატეგორია:დაბადებული 1950 კატეგორია:ქართველი მსახიობები
ნოემბრის რევოლუცია
რესურსები ინტერნეტში
კატეგორია:რევოლუციები კატეგორია:XX საუკუნე კატეგორია:გერმანიის ისტორია კატეგორია:სამხედრო ოპერაციები გერმანიის მონაწილეობით
CNBLUE
CNBLUE (სი-ენ ბლუ, 씨엔블루) — სამხრეთ კორეული მუსიკალური ჯგუფი, შექმნილი სააგენტო FNC Entertainment-ის მიერ. ჯგუფში ოთხი წევრია, აქედან ორი — წამყვანი გიტარისტია, ორივე - ვოკალისტი. ჯგუფი კორეაში 2010 წელს ჩამოყალიბდა.
სქოლიო
კატეგორია:სამხრეთ კორეული ჯგუფები კატეგორია:2009 წელს ჩამოყალიბებული ჯგუფები
ადალინი
ადალინი, კარბრომალი — ძილის მომგვრვლი და დამამშვიდებელი საშუალება. თეთრი კრისტალური ფხვნილი, თითქმის არ აქვს სუნი და გემო. წყალში ცუდად იხსნება. იყვნებენ ნევრასთენიის, ისტერიისა და სხვა ნვრვულ დაავადებათა დროს. მზადდება ტაბლეტებისა და ფხვნილის სახით.
აღანუსი
აღანუსი (Ağanus, Աղանուս) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
სტეფან სტამბოლოვი
სტეფან სტამბოლოვი (დ. 12 თებერვალი 1854, ტირნოვო, ოსმალეთის იმპერია — გ. 18 ივლისი 1895, სოფია, ბულგარეთი) — ბულგარელი რევოლუციონერი, პოლიტიკური მოღვაწე, პოეტი და მწერალი. ბულგარეთის პრემიერ-მინისტრი, (1888–1894). მისი მოღვაწეობა არაერთგვაროვნადაა შეფასებული. თავის ისტორიოგრაფიულ ნაშრომში „თანამედროვე ბულგარეთის აღმშენებლობა“ პუბლიცისტი სიმეონ რადევი სტამბოლოვს ახასიათებს როგორც ერთ-ერთ ნათელ და თვალსაჩინო წარმომადგენელს ბულგარელ მოღვაწეებს შორის.
რესურსები ინტერნეტში
კატეგორია:ბულგარელი პოლიტიკოსები კატეგორია:ბულგარელი პოეტები კატეგორია:ბულგარელი მწერლები კატეგორია:დაბადებული 12 თებერვალი კატეგორია:დაბადებული 1854 კატეგორია:გარდაცვლილი 18 ივლისი კატეგორია:გარდაცვლილი 1895
ასენსიონის რაიონი
ასენსიონის რაიონი (Distrito de Ascensión) — რაიონი პერუში, უანკაველიკის რეგიონის უანკაველიკის პროვინციაში. მდებარეობს ზღვის დონიდან 3 650 მეტრზე. 2007 წლის მონაცემებით, მოსახლეობა 9 897 ადამიანს შეადგენდა, სიმჭიდროვე 23 ადამიანი კმ²-ზე. ფართობი 432.24 კმ²-ია.
რესურსები ინტერნეტში
კატეგორია:უანკაველიკის რეგიონის რაიონები კატეგორია:უანკაველიკის პროვინციის რაიონები
ლინდუესტი
ლინდუესტი (Lindoeste) — მუნიციპალიტეტი ბრაზილიაში, პარანის შტატში; მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ კასკაველის შემადგენლობაში.
2010 წლის მონაცემებით, მოსახლეობა 5 361 ადამიანს შეადგენდა, მოსახლეობის სიმჭიდროვე 14.84 კმ²-ზე. ფართობი 361 367 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
იუხარი-ქასილი
იუხარი-ქასილი (Yuxarı Qəsil) — სოფელი აზერბაიჯანში, აღდაშის რაიონში. მოსახლეობის რაოდენობა — 1 705 კაცი.
რესურსები ინტერნეტში
კატეგორია:აღდაშის რაიონის სოფლები
ჟაკ ადამარი
ადამარი ჟაკ (Jacques Hadamard; სრული სახელი Jacques Salomon Hadamard დ. 8 დეკემბერი, 1865, ვერსალი — გ. 17 ოქტომბერი, 1968, პარიზი) — ფრანგი მათემატიკოსი, პარიზის მეცნიერებათა აკადემიის წევრი (1912), სსრკ მეცნიერებათა აკადადემიის უცხოელი წევრი (1929), კოლეჟ დე ფრანსის (1897-1935), პარიზის უნივერსიტეტისა (1900-1912) და პოლიტექნიკური სკოლის (1912-1935) პროფესორი. მისი ძირითადი შრომები განეკუთვნება კერძო წარმოებულებიან დიფერენციალურ განტოლებათა თეორიას, კომპლექსური ცვლადის ფუნქციათა თეორიას, რიცხვთა თეორიას, აგრეთვე მექანიკას. მუშაობდა მათემატიკური სწავლების მეთოდიკის საკითხებზე, შეადგინა გეომეტრიის სახელმძღვანელო.
წყლის ვარსკვლავა
წყლის ვარსკვლავა (Callitriche) — მცენარეთა გვარი წყლისვარსკვლავასებრთა ოჯახისა. წყლისა და ჭაობის ერთ-ან მრავალწლოვანი ბალახებია. ცნობილია 25 სახეობა. გავრცელებულია თითქმის მთელ მსოფლიოში.
საქართველოში გვხვდება 2 სახეობა. ჩვენში ფართოდაა გავრცელებული Callitriche verna. Callitriche stagnalis მხოლოდ აფხაზეთშია ნაპოვნი. წყლის ვარსკვლავა იზრდება ყოველგვარი წყალსატევის წყალმარჩხ ადგილებზე, ზოგჯერ მიწაზეც, მაგრამ ასეთი მიწები სავეგეტაციო პერიოდის გარკვეულ მონაკვეთში წყლითაა დაფარული.
წყლის ვარსკვლავა ზოგან წყალქვეშა დაჯგუფებებს ქმნის.
ლიტერატურა
კატეგორია:წყლისვარსკვლავასებრნი
America (Simon & Garfunkel-ის სიმღერა)
"America" — ამერიკული დუეტ Simon & Garfunkel-ის სიმღერა ალბომიდან Bookends. იგი გამოვიდა 1972 წელს, თუმცა თავად ალბომი 1968 წელს გამოიცა. სინგლი გამოვიდა კომპილაციის Simon & Garfunkel's Greatest Hits პრომო კამპანიის ფარგლებში. სიმღერა არის ორ ახალგაზრდა შეყვარებულზე, რომლებიც ამერიკაში მოგზაურობენ. საიმონს იგი შთააგონა 1964 წლის მოგზაურობამ შეყვარებულ კეითი ჩიტისთან.
ჯგუფმა Yes ჩაწერა სიმღერის საკუთარი ვერსია, რომელსაც კონცერტებზეც ასრულებდა. ვერსია პირველად გამოვიდა სემპლერზე The New Age of Atlantic და მოგვიანებით — Yes-ის კომპილაციებზე Yesterdays, In a Word: Yes (1969–) და ალბომის Fragile 2003 წლის გამოცემაში. სინგლის სახით გამოცემის შემდეგ იგი მოხვდა ჩარტის #46 პოზიციაზე.
ფარიანები
ლიტერატურა
კატეგორია:მწერები
ჩეხოსლოვაკიის დაშლა
ჩეხოსლოვაკიის დაშლა (zanik Československa; Rozdelenie Česko-Slovenska), ოფიციალურად და მშვიდობიანად ძალაში შევიდა 1993 წლის 1 იანვარს. ამ მოვლენას ”ხავერდოვანი რევოლუცია” ეწოდა იმიტომ, რომ ის უსისხლოდ განხორციელდა. ის ორ ნაწილად გაიყო - ჩეხეთის რესპუბლიკა და სლოვაკეთი.
ხავერდოვანმა რევოლუციამ დაამხო ჩეხეთის კომუნისტური ხელისუფლება და მოხდა ახალი დემოკრატიული მთავრობის ფორმირება.
დაარსება
ჩეხოსლოვაკია დაარსდა პირველი მსოფლიო ომის დამთავრების შემდეგ, ავსტრია-უნგრეთის იმპერიის დაშლის შედეგად. 1917 წელს, შედგა შეხვედრა პიტსბურგში, (პენსილვანიაში, ]]ამერიკის შეერთებული შტატები]]), სადაც ჩეხოსლოვაკიის მომავალმა პრეზიდენტმა ტომაშ გარიგ მასარიკმა და ჩეხეთის და სლოვაკეთის სხვა წარმომადგენლებმა ხელი მოაწერეს პიტსბურგის შეთანხმებას, რომლის თანახმად დაარსდა ახალი სახელმწიფო ჩეხოსლოვაკია. იგი შედგებოდა ორი თანასწორი ერის - სლოვაკებისა და ჩეხებისაგან. ამის შემდეგ, მალე ფილოსოფოსი ედუარდ ბენეში გამოვიდა დიდი ერთიანობის და საერთო ნაციის იდეით.
ზოგიერთი სლოვაკი არ იყო ამ იდეის მომხრე. 1939 წელს ჰიტლერის ზეწოლით შეიქმნა სლოვაკეთის პირველი რესპუბლიკა. მეორე მსოფლიო ომის პერიოდში ჩეხოსლოვაკია ევროპის რუკიდან საერთოდ გაქრა. ომის დასრულების შემდეგ ის კვლავ აღსდგა, თუმცა მალევე მოექცა საბჭოთა იმპერიის გავლენის ქვეშ.
1968 წელს ფედერაციის საკონსტიტუციო კანონმა ოფიციალურად აღადგინა 1917 წლის ტიპის ფედერალური სტრუქტურა, მაგრამ ”ნორმალიზაციის” პერიოდის განმავლობაში 1970-ან წლებში, ჰუსაკმა (თუმცა ის იყო სლოვაკი) პრაღის კონტროლის ქვეშ დააბრუნა ბევრი რამ. ასეთმა მიდგომამ წაახალისა კომუნიზმის დაცემის შემდეგ სეპარატიზმის ზრდა.
გაყოფა
1991 წელს ერთ სულ მოსახლეზე შემოსავალი ჩეხეთში 20% უფრო მაღალი იყო, ვიდრე სლოვაკეთში, მაგრამ მისი ზრდა იმედის მომცემი არ იყო გრძელვადიან პერსპექტივაში. 1991 წელს შეწყდა ჩეხეთიდან სლოვაკეთში თანხების ტრანსფერი, რომელიც აქამდე, როგორც წესი, ისე ხორციელდებოდა.
მრავალი ჩეხი და სლოვაკი იყო ჩეხოსლოვაკიის შემდგომი ფედერალური თანაცხოვრების მომხრე, თუმცა ზოგიერთი სლოვაკური პარტია გამოდიოდა სლოვაკეთის ეროვნული დამოუკიდებლობის და სრული თავისუფლების ლოზუნგით. მომდევნო წლებში სლოვაკეთის პოლიტიკურ პარტიებში ჩეხები ან საერთოდ არ ფიგურირებდნენ ან ძალიან მცირე რაოდენობით და პირიქით. ასეთ სიტუაციაში მთავრობამ მოითხოვა მუდმივი კონტროლი პრაღიდან. სლოვაკები განაგრძობდნენ დეცენტრალიზაციის მოთხოვნას.
1992 წელს ვაცლავ კლაუსმა და მისმა თანამოაზრეებმა წამოაყენეს ლოზუნგი - უფრო მჭიდრო ფედერაციის ("სიცოცხლისუნარიანი ფედერაცია") ან ორი დამოუკიდებელი სახელმწიფო. ვლადიმირ მეჩიარი და სხვა წამყვანი სლოვაკი პოლიტიკოსები ფიქრობდნენ რაღაც სხვა, განსაკუთრებული სახის კონფედერაციაზე. ორივე მხარემ დაიწო ივნისის თვეში ხშირი და ინტენსიური მოლაპარაკებები. შეხვედრაზე მხარეებმა გაიხსნა ხშირი და ინტენსიური მოლაპარაკებების ივნისში. 17 ივლისს სლოვაკეთის პარლამენტმა მიიღო სლოვაკი ერის დამოუკიდებლობის დეკლარაცია. ექვსი დღის შემდეგ, კლაუსი და მეჩიარი შეთანხმდნენ შეეწყვიტათ შეხვედრა. ჩეხოსლოვაკიის პრეზიდენტი ვაცლავ ჰაველი გადადგა იმის ნაცვლად, რომ დაეცვა ჩეხოსლოვაკია დაშლისაგან, რომელსაც ეწინააღმდეგებოდა მოსახლეობის დიდი უმრავლესობა. 1992 წლის სექტემბერში ჩატარებული გამოკითხვით დაშლის მომხრე იყო მხოლოდ 37% სლოვაკი და 36% ჩეხი.
გაყოფა მოხდა ყოველგვარი ზეწოლის გარეშე, როგორც ამბობენ, ”ხავერდოვნად” ან  ”ხავერდოვანი რევოლუციის” გზით, რომელსაც წინ უძღოდა მასობრივი მშვიდობიანი დემონსტრაციები და მოქმედებები, განსხვავებით სხვა პოსტკომუნისტური ქვეყნების დაშლისაგან (მაგ: საბჭოთა კავშირი და იუგოსლავია), რომელთაც თან ახლდა მასობრივი კონფლიქტები და არეულობანი.
გაყოფის მიზეზები
არსებობდა ჩეხოსლოვაკიის გაყოფის რიგი მიზეზები. მაგ:
საზოგადოების ერთი ნაწილი ქვეყნის გაყოფას აუცილებლობას უკავშირებდა. ისინი მიანიშნებდნენ რამდენიმე მიზეზს:
საზოგადოების მეორე ნაწილი ქვეყნის დაყოფას უკავშირებს საერთაშორისო ფაქტორებს, როგორიცაა
ეროვნული სიმბოლოები
1990-1992 წლებში ჩეხოსლოვაკიის დროშა წარმოადგენდა წითელი და თეთრი ფერების კომბინაციას (ის პოლონეთის დროშისაგან გამოირჩეოდა მხოლოდ ფერების პროპორციებით.). დიდი ძიების შემდეგ გადაწყდა - ჩეხოსლოვაკიის დროშის შენახვა მნიშვნელოვანი ცვლილებებით.
ტერიტორია
ეროვნული ტერიტორია გაიყო შიდა საზღვრების მიხედვით. მიუხედავად ამისა, საზღვარი არ ყოფილა მკაფიოდ გამიჯნული გარკვეულ წერტილებსა და რაიონებში. ზოგან საზღვარი კვეთდა ქუჩას, მისასვლელ გზას და თემებს, რომელიც საუკუნეების განმავლობაში არსებობდა. ყველაზე სერიოზული პრობლემები წარმოიქმნა შემდეგ ოლქებში:
ვალუტა
თავიდან ძველი ჩეხოსლოვაკიური ვალუტა, ჩეხოსლოვაკიური კრონა გამოიყენებოდა ორივე ქვეყანაში მიმოქცევის საშუალებად. ეკონომიკური ზარალის შიშმა ჩეხეთის მხარეს გამოიწვია ორი ქვეყნის მიერ ორი ეროვნული ვალუტის შექმნა ჯერ კიდევ 1993 წლის დასაწყისში. დასაწყისში ვალუტებს ჰქონდა თანაბარი გაცვლითი კურსი, მაგრამ მოგვიანებით სლოვაკურმა კრონამ დევალვაცია განიცადა (დაახლოებით 30%, 2004 წელს დაახლოებით 25-27%). 1993 წლის 2 აგვისტოდან დაწყებული ორი ვალუტა გამოირჩევა განსხვავებული მარკებით და ძველ ვალუტასთან კავშირსაც ამჟღავნებენ.
2009 წლის 1 იანვრიდან სლოვაკეთმა მიიღო თავის ვალუტად ევრო. ჩეხური მხარე აგრძელებს ჩეხური კრონას გამოყენებას.
საერთაშორისო სამართალი
არც ჩეხეთი და არც სლოვაკეთი არ აცხადებდნენ პრეტენზიას, როგორც ჩეხოსლოვაკიის ერთადერთი მემკვიდრე სახელმწოფო. ამის გამო გაეროში ჩეხოსლოვაკიის წევრობა შეწყდა, მაგრამ 1993 წელს გაერომ ჩეხეთი და სლოვაკეთი ცალკ-ცალკე მიიღო, როგორც დამოუკიდებელი სახელმწიფოები.
რაც შეეხება სხვა საერთაშორისო ხელშეკრულებებს, ჩეხეთი და სლოვაკეთი შეთანხმდნენ - დაეცვათ ჩეხოსლოვაკიის სახელშეკრულებო მოვალეობები. ამდენად, მიღებულია, რომ ჩეხოსლოვაკიის მიერ მიღებული, ხელმოწერილი და რატიფიცირებული საერთაშორისო ხელშეკრულებები ძალაში დარჩა და ორივე ქვეყანა თანაბრად აღიარებს და პატივს სცემს მათ.
ტელეკომუნიკაციები
ჩეხოსლოვაკიის მემკვიდრე ორივე სახელმწიფომ დაშლის შემდეგაც დიდხანს განაგრძო ქვეყნის კოდის  გამოყენება + 42. 1997 წლის 28 თებერვალს შეიცვალა ეს კოდი და ორივე ქვეყანას ცალკ-ცალკე მიენიჭათ კოდები: + 420 ჩეხეთის რესპუბლიკას და + 421 სლოვაკეთს. სატელეფონო ზარები ორ ქვეყანას შორის პირდაპირია და არ საჭიროებს საერთაშორისო ზარების ქსელის გამოყენებას.
მარკო ასენსიო
მარკო ასენსო ვილემსენი (Marco Asensio; დ. 21 იანვარი 1996) — ესპანელი პროფესიონალი ფეხბურთელი, პოზიციით თავდამსხმელი და ნახევარმცველი. თამაშობს „რეალ მადრიდსა“ და ესპანეთის ეროვნულ საფეხბურთო ნაკრებში.
პროფესიონალური კარიერა დაიწყო „მალიორკაში“ 2013 წელს. 2014 წლის ნოემბერში შეუერთდა „რეალ მადრიდს“. ის განათხოვრებული იყო მის ყოფილ კლუბსა და ესპანიოლში. დაბრუნების შემდეგ მოიგო რამდენიმე ტურნირი, 2 ჩემპიონთა ლიგის თასის ჩათვლით.
ასენსიოს დებიუტი ესპანეთის საფეხბურთო ნაკრებში 2016 წელს შედგა, ის გუნდის წევრი იყო 2018 წლის მსოფლიო ჩემპიონატზეც.
მალიორკა
ასენსიოს დებიუტი მალიორკა B-ს შემადგენლობაში შედგა 2013-2014 წლის სეზონში. ამ პერიოდში მას აკვირდებობნენ „რეალ მადრიდისა“ და „ბარსელონას“ სკაუტები. 2013 წელს გამოჩნდა „მალიორკას“ ძირითად გუნდში და სადებიუტო გოლი გაიტანა „ტენერიფეს“ კარში.
რეალ მადრიდი
2014 წლის 24 ნოემბერს რეალ მადრიდმა საბოლოოდ მიაღწია შეთანხმებას „მალიორკასთან“ და ფეხბურთელთან ექვსწლიანი კონტრაქტი გააფორმა, „რეალ მადრიდს“ ეს ტრანსფერი 3.9 მილიონი ევრო დაუჯდა.
2017 წლის 28 ოქტომბერს მარკო ასენსიო რეალ მადრიდთან კონტრაქტი 2023 წლამდე გაახანგძლივა.
სქოლიო
კატეგორია:დაბადებული 21 იანვარი კატეგორია:დაბადებული 1996 კატეგორია:ესპანელი ფეხბურთელები კატეგორია:მადრიდის რეალის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ესპანეთის სეგუნდა დივიზიონის ფეხბურთელები კატეგორია:ტერსერა დივიზიონის ფეხბურთელები კატეგორია:მალიორკა B-ს ფეხბურთელები კატეგორია:მალიორკის ფეხბურთელები კატეგორია:ესპანიოლის ფეხბურთელები კატეგორია:ესპანეთის ნაკრების ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები
ასერიო-დე-გარიჩე
ასერიო-დე-გარიჩე (Aserrío de Gariché) — ქალაქი პანამაში, ჩირიკის პროვინციაში. 2010 წლის მონაცემებით, მოსახლეობა 10 514 ადამიანს შეადგენდა.
რესურსები ინტერნეტში
კატეგორია:პანამის ქალაქები კატეგორია:ჩირიკის პროვინციის დასახლებული პუნქტები
ალიაბადი (ნახიჩევანი)
ალიაბადი (Əliabad) — სოფელი აზერბაიჯანში, ნახიჩევანის ავტონომიურ რესპუბლიკაში, ქალაქ ნახიჩევანში. მოსახლეობა შეადგენს — 	9 495 კაცს.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:ნახიჩევანის სოფლები
ნამიგ მამედოვი
ნამიგ ზაჰიდ ოღლუ მამედოვი (Namiq Zahid oğlu Məmmədov; დ. 23 დეკემბერი, 1957, კიროვაბადი) — აზერბაიჯანელი მხატვარი. ცხოვრობს და მუშაობს ბაქოში, აზერბაიჯანი.
ბიოგრაფია
ნამიგ ზაჰიდ ოღლუ მამედოვი დაიბადა 1957 წელს ქ. განჯაში, აზერბაიჯანი. 1983 წელს დაამთავრა აზიმზადეს სახელობის აზერბაიჯანის სახელმწიფო სამხატვრო სასწავლებელი, 1988 წელს — ლიტვის სახელმწიფო სამხატვრო აკადემიის (ვინიუსი) დაზგური ფერწერის განყოფილება. 2001–2006 წლებში და 2010 წლიდან — აზერბაიჯანის სახელმწიფო სამხატვრო აკადემიის ფერწერის კათედრის გამგე.
შემოქმედებითი საქმიანობა დაიწყო 1982 წელს „ახალგაზრდობის შემოქმედებითი კვირეულის“ გამოფენაზე ორი ნაშრომის გამოფენით: „ჩვენი ბაღი“ და „გიმნასტიკა“. 1997 წლიდან აზერბაიჯანის მხატვართა საბჭოს წევრი. ნამუშევრები იმყოფება სახელმწიფო და კერძო კოლექციებში — თანამედროვე ხელოვნების მუზეუმში (ბაქო),რ. მუსტაფაევის სახელობის ხელოვნების მუზეუმში (ბაქო), თურქულ გალერეაში (ანკარა), ისლამური კულტურის ცენტრში (მოსკოვი), ნორვეგიაში, დანიაში, აშშ-ში, იტალიაში, თურქეთში, გერმანიაში, დიდ ბრიტანეთში და სხვ.
სქოლიო
კატეგორია:დაბადებული 23 დეკემბერი კატეგორია:დაბადებული 1957 კატეგორია:აზერბაიჯანელი მხატვრები
ტერაფორმირება
მარჯვნივ|მინი|181x181პქ| მხატვრის კონცეფცია გვიჩვენებს ტეროფორმირებული [[მარსი|მარსის განვითარების ოთხ ეტაპს. ]] პლანეტის, მთვარის ან სხვა სხეულის დედამიწის მსგავსად ფორმირებას ტერორფორმაცია (სიტყვასიტყვით "დედამიწის ფორმირება") ეწოდება. მისი მოდიფიცირება ჰიპოთეტური პროცესია ობიექტის ატმოსფეროს, ტემპერატურის, ზედაპირული ტოპოგრაფიის ან ეკოლოგიის განზრახ შეცვლის შესახებ, რომელიც საბოლოოდ დედამიწის გარემოს მსგავსი იქნება, რათა ის საცხოვრებელად ვარგისი გახდეს დედამიწის არსებებისთვის.
ტერორფორმირების კონცეფცია განვითარდა როგორც სამეცნიერო ფანტასტიკის, ისე ფაქტობრივი მეცნიერებისგან. ტერმინი ნასესხები იქნა ჯეკ ვილიამსონის სამეცნიერო ფანტასტიკის ჟანრის მოთხრობიდან ("Collision Orbit"), რომელიც გამოაქვეყნა ჟურნალ Astounding Science Fiction-ში 1942 წელს.. უშუალოდ ტერაფორმირების კონცეპტის ჩამოყალიბება კი უსწრებს ამ ნაშრომს.
იმ შემთხვევაშიც კი, თუ პლანეტის გარემო შეიძლება შეგნებულად შეიცვალოს, რთულია ვთქვათ რომ ის იქნება დედამიწასთან აბსოლუტურად მიმსგავსებული. მარსი ითვლება ამ თეორიის ყველაზე ხელსაყრელ კანდიდატად. ბევრი კვლევა არსებობს პლანეტის დათბობისა და მისი ატმოსფეროს შეცვლის შესაძლებლობებთან დაკავშირებით. უფრო მეტიც, NASA- მ ამ თემაზე დებატებსაც კი უმასპინძლა. მარსის კლიმატის შეცვლის რამდენიმე პოტენციური მეთოდი დღესაც კი შეიძლება განხორციელდეს კაცობრიობის ტექნოლოგიური შესაძლებლობებიდან გამომდინარე, მაგრამ ამჟამად ამისათვის საჭირო ეკონომიკური რესურსების შეგროვება ყველაზე რთულ პრობლემას წარმოადგენს. ეს დაკავშირებულია უარმაარ ეკონომიკურ რესურსებთან, რომლის გამოყოფაც რთულად წარმოსადგენია რომელიმე სახელმწიფო მთავრობისგან თუ საზოგადოებისგან. ასევე, ტეროფორმირების პრაქტიკულობა და საჭიროება დიდი ხნის დავის საგანია. სხვა უპასუხო კითხვები დაკავშირებულია ისეთ ცნებებთან, როგორებიცაა: ეთიკის, ლოჯისტიკის, ეკონომიკის, პოლიტიკისა და ექსტრავერტული სამყაროს გარემოს შეცვლის მეთოდოლოგიები.
ასპექტები და განმარტებები
1985 წელს, მარტინ ჯ. ფოგმა დაიწყო სტატიების გამოქვეყნება ტერასფორმაციის შესახებ. იგი ასევე მუშაობდა რედაქტორად ბრიტანული ინტერპლანეტარული საზოგადოების ჟურნალისთვის 1992 წელს. თავის წიგნში - ტერაფორმირება, საინჟინრო პლანეტარული გარემო (1995), ფოგმა ტერაფორმირების სხვადასხვა ასპექტების შესახებ შემდეგი განმარტებები გააკეთა:
პლანეტარული ინჟინერია : ტექნოლოგიის გამოყენება პლანეტის გლობალურ თვისებებზე გავლენის მოხდენის მიზნით.
გეოინჟინერია : პლანეტარული ინჟინერია, რომელიც მხოლოდ დედამიწაზე ვრცელდება. მასში შედის მხოლოდ ის მაკროინჟინერიული კონცეფციები, რომლებიც ეხება ზოგიერთი გლობალური პარამეტრის შეცვლას. ისეთების როგორებიცაა სათბურის ეფექტი, ატმოსფერული შემადგენლობა, იზოლაცია ან ზემოქმედების ნაკადი.
ტერაფორმირება: პლანეტარული ინჟინერიის პროცესი, რომელიც მიმართულია ექსტრავერტული პლანეტარული გარემოს შესაძლებლობების გაძლიერებაზე, რათა ხელი შეუწყოს სიცოცხლეს, იმ ფორმებში, როგორიც ცნობილია დედამიწისათვის. ტერორფორმირების საბოლოო მიზანია ღია პლანეტარული ეკოსისტემის შექმნა, რომელიც ასახავს დედამიწის ბიოსფეროს ყველა ფუნქციას. იმ ფუნქციებს, რომელიც ადამიანის სრულყოფილი ცხოვრებისთვის ვარგისი იქნება.
ფოგმა ასევე შეიმუშავა კანდიდატი პლანეტის ტიპების შესაძლო ვარიანტები:
Habitat Planet (HP): დედამიწის მსგავსი სამყარო, რომელიც ადამიანისთვის კომფორტული და თავისუფალი იქნება საცხოვრებლად.
Biocompatible Planet (BP): პლანეტა, რომელიც ფლობს სიცოცხლისათვის საჭირო ფიზიკურ პარამეტრებს მის ზედაპირზე აღმოცენების/გახარების მიზნით. თუ იგი უსიცოცხლოა, მაშინ ამგვარ სამყარო შეიძლება გამოყენებულ იქნას მნიშვნელოვანი სირთულის ბიოსფეროს ერთგვარ სახლად, ტერაფორმირების გარეშე.
Easily Terraformable Planet (ETP): პლანეტა, რომელსაც შეიძლება ეწოდოს ბიო-თავსებადი ან საციცოცხლოდ შესაძლებელი ალტერნატივა.ამ ყველაფრის შენარჩუნება კი შესაძლებელი იქნება თანამედროვე ტექნოლოგიებითა და პლანეტარული ინჟინერიის დახმარებით.
ფოგის აზრით, მარსი ადრე მართლაც იყო ბიოლოგიურად თავსებადი პლანეტა, მაგრამ ამჟამად იგი არ შედის ამ სამი კატეგორიიდან არცერთში, რადგან მისი ტერაფორმირება შესაძლებელია მხოლოდ ძალიან დიდი სირთულეების დაძლევის გზით.
საცხოვრებლად აუცილებელი საჭიროებები
ასტრობიოლოგიის საგზაო რუკაში, NASA- მ განსაზღვრა საცხოვრებლად აუცილებელი ძირითადი კრიტერიუმები. მატი აზრით, მნიშვნელოვანია არსებობდეს "თხევადი წყლის დიდი რეგიონები, რთული ორგანული მოლეკულების შეკრებისთვის ხელსაყრელი პირობები და მეტაბოლიზმის შესანარჩუნებლად აუცილებელი ენერგიის წყაროები".
მარსი
მარჯვნივ|მინი|210x210პქ| მხატვრის კონცეფცია ტეროფორმირებული მარსის შესახებ მრავალი მეცნიერის აზრით, მარსი მზის სისტემაში დედამიწის ყველაზე მსგავსი პლანეტაა. ფიქრობენ, რომ მარსს ადრეულ ისტორიაში დედამიწის მსგავსი გარემო ჰქონდა, უფრო სქელი ატმოსფეროთი და უხვი წყლით, რომელიც დაიკარგა ასობით მილიონი წლის განმავლობაში.
წყლის ამგვარი დაკარგვის ზუსტი მიზეზი ჯერ კიდევ ამოუცნობია, თუმცა, სავარაუდოდ, სამი არსებობს სამი ვერსია: პირველი, ზედაპირულ წყალში არსებული, ნახშირორჟანგი რეაგირებს ქანებთან, რათა შექმნან კარბონატები, რითაც პლანეტალურ ზედაპირთან აკავშირებს. დედამიწაზე, ეს პროცესი წინააღმდეგობრივად მოქმედებს, როდესაც ფილების ტექტონიკა იწყებს მუსობას ვულკანური ამოფრქვევების შესაქმნელად, რაც ნახშირორჟანგს ატმოსფეროში აბრუნებს. მარსზე, ასეთი ტექტონიკური მოქმედებების ნაკლებობა მოქმედებს ნალექებში ჩაკეტილი გაზების გადამუშავების თავიდან ასაცილებლად.
მეორე, მარსს გარშემო არსებულმა მაგნიტოსფეროს ნაკლებობამ შესაძლოა მზიურ ქარს საშუალებას მისცეს თანდათანობით გამოფიტოს ატმოსფერო. კონვექცია მარსის ბირთვში, რომელიც ძირითადად რკინისგან შედგება, როგორც წესი ქმნის მაგნიტურ ველს. თუმცა დინამოს თეორიის თანახმად, მან დიდი ხანია შეწყვიტა ფუნქციონირება და მარსის მაგნიტური ველი მეტწილად გაქრა. მარსს კვლავ აქვს შეზღუდული მაგნიტოსფერო, რომელიც მოიცავს მისი ზედაპირის დაახლოებით 40% -ს. იმის ნაცვლად, რომ დაფაროს ატმოსფერო მზიური ქარისგან, მარსის მაგნიტურ ველს უფრო პატარა, ქოლგის ფორმის ველების წარმოქმნა ახასიათებს, რომლებიც ძირითადად, ერთად გროვდება პლანეტის სამხრეთ ნახევარსფეროში.
და ბოლოს, დაახლოებით სადღაც 4.1 - 3.8 მილიარდი წლის წინათ, მთვარის კატაკლიზმის დროს ასტეროიდულმა ზემოქმედებამ მნიშვნელოვანი ცვლილებები შეიტანა მზის სისტემაში, ობიექტების ზედაპირულ გარემოზე. მარსის დაბალი გრავიტაცია მიგვითითებს იმაზე, რომ ამ ზემოქმედებამ, რომელსაც მთვარის კატაკლიზმას ან გვიანი მძიმე დაბომბვა ეწოდა შესაძლოა გამოეტანა მარსის ატმოსფეროს დიდი ნაწილი ღრმა კოსმოსში.
ვენერა
მარჯვნივ|მინი|210x210პქ| მხატვრის კონცეფცია ტერფორმირებული [[ვენერა|ვენერას შესახებ ]] ვენერას განვითარება მოითხოვს ორ უმთავრეს ცვლილებას: ნახშირორჟანგის მკვრივი (9MPa) ატმოსფეროs მეტწილად ამოღება და პლანეტის ზედაპირის ტემპერატურის დაწევა 450 გრადუსიდან რაც შეიძლება დაბლა, დედამიწის ტემპერატურასთან მიახლოებით. ეს მიზეზები ერთმანეთთან მჭიდრო კავშირშია, რადგან თვლიან, რომ ვენერას ასეთი მაღალი ტემპერატურა გამოწვეულია მისი მკვრივი ატმოსფეროთი გამოწვეული სათბურის ეფექტით. ატმოსფერული ნახშირბადის იზოლირებამ, შესაძლოა, ტემპერატურის პრობლემაც მოაგვაროს.
Მთვარე
მარჯვნივ|მინი|210x210პქ| მხატვრის კონცეფცია ტერაფორმირებული [[მთვარე (წინა პლანზე) და მერკური (პლანეტა). ]] დედამიწის მთვარეზე, გრავიტაციის დონე ზედმეტად დაბალია იმისათვის, რომ შეინარჩუნოს ატმოსფერო ხანგრძლივ დროში. თუ ექნებოდა მას ატმოსფერო, ის ამ მას შეინარჩუნებას შეძლებდა ადამიანთა სიცოცხლის ხანგრძლივობაზე მეტხანს. ლენდისმა და სხვა მეცნიერებმა ამრიგად განაცხადეს, რომ შესაძლებელია მთვარის ტერაფორმირების განხორციელება, თუმცა ყველა მეცნიერი ამ მოსაზრებას არ იზიარებს. ლენდისის შეფასებით, მთვარეზე სუფთა ჟანგბადის 1 PSI რაოდენობის შესაქმნელად საჭირო იქნება ორასი ტრილიონი ტონა ჟანგბადი. ალტერნატიულად, ის გვთავაზობს, "ორმოცდაათი ათასამდე წყლით სავსე კომეტას". მისი აზრით ეს ყველაფერი შესაძლებელია "თუ ვივარაუდებთ, რომ წყალი არ გაიფანტება კომეტის მთვარეზე შეჯახებისას." მეცნიერ ბენფორდის გამოთვლით, იმისათვის რომ მთვარის გაწყლოვანება მოხდეს საჭიროა დაახლოებით 100 ამგვარი კომეტა.
დედამიწა
ცოტა ხნის წინ გამოითქვა მოსაზრება, რომ კლიმატის ცვლილების შედეგების გამო, შესაძლოა შეიქმნას ინტერვენციონისტული პროგრამა დედამიწისათვის მის ჩვეულ და უფრო კეთილთვისებიან კლიმატურ პარამეტრებში დაბრუნების მიზნით. ამის მისაღწევად, მრავალი იდეა იქნა შემოთავაზებული, როგორიცაა მზის სხივების მართვა, გეოინჟინერირების მეთოდების გამოყენებით ნახშირორჟანგის რეგულირება და სხვა
მზის სისტემის სხვა სხეულები
ტერაფორმირების სხვა შესაძლო კანდიდატებს (შესაძლოა მხოლოდ ნაწილობრივი ტერაფორმირებისთვის) მიეკუთვნება სატურნის მთვარე ტიტანი, კალისტო, განიმედე, ევროპა, მერკური, სატურნის მთვარე ენცელადი და ჯუჯა პლანეტა ცერერა.
ეთიკური პრობლემები
ბიოლოგიასა და ეკოლოგიაში ფილოსოფიური კამათია წარმოშობილი იმაზე, თუ რამდენად წარმოადგენს სხვა სამყაროს შექმნა ეთიკურ ძალისხმევას. კოსმოცენტრული ეთიკის თვალსაზრისით, ეს გულისხმობს ადამიანის სიცოცხლის შენარჩუნებისათვის საჭირო ყველა ინსტრუმენტის გამოყენებას არსებული პლანეტარული ეკოლოგიების შინაგანი მნიშვნელობის წინააღმდეგ.
ეკონომიკური პრობლემები
ისეთი პროექტების საწყისი ღირებულება, როგორიცაა პლანეტარული ტერორფორმირება, გარანტირებულად დიდია და ამგვარი წარმოების ინფრასტრუქტურა საჭიროებს ნულიდან აშენებას. ასეთი ტექნოლოგია ჯერ კიდევ არ არის განვითარებული, რომ აღარაფერი ვთქვათ ფინანსურ შესაძლებლობებზე. ჯონ ჰიკმანმა აღნიშნა, რომ ტერორფორმირების თითქმის არცერთი სქემა არ მოიცავს ეკონომიკურ სტრატეგიებს და მათი მოდელების უმეტესობა მეტად ოპტიმისტურად გამოიყურება.
პოლიტიკური პრობლემები
ეროვნული სიამაყე, ერებს შორის მეტოქეობა და საზოგადოებასთან ურთიერთობის პოლიტიკური წარსული არის კოსმოსური პროექტების ფორმირების მთავარი მოტივები. მიზანშეწონილია ვივარაუდოთ, რომ ეს ფაქტორები ასევე იქნება გამოყენებული პლანეტარული ტეროფორმირების მცდელობებში.
ტერაფორმირება პოპ კულტურაში
ტერაფორმირება არის ფართოდ გამოყენებული საერთო კონცეფცია სამეცნიერო ფანტასტიკის ლიტერატურაში, ფილმებში, ტელევიზიებსა თუ ნოველებში, ასევე უამრავ ვიდეო თამაშში.
რესურსები ინტერნეტში
კატეგორია:კოსმოსის კოლონიზაცია კატეგორია:მეცნიერული ფანტასტიკის თემები კატეგორია:გადაუჭრელი პრობლემები კატეგორია:ეკოსისტემები კატეგორია:სამეცნიერო ფანტასტიკა
დომინიკა სობოლსკა
დომინიკა სობოლსკა (დ. 3 დეკემბერი, 1991) — ბელგიელი ფრენბურთელი. 2011 წლიდან თამაშობს ბელგიის ქალ ფრენბურთელთა ნაკრებში. 2019 წელს ითამაშა ქალ ფრენბურთელთა ევროპის ჩემპიონატზე.
რესურსები ინტერნეტში
კატეგორია:დაბადებული 3 დეკემბერი კატეგორია:დაბადებული 1991 კატეგორია:ბელგიელი ქალი ფრენბურთელები
ლასლო პაალი
ბიოგრაფია
დაიბადა 1846 წელს. 1864–1866 წლებში სწავლობდა ხელოვნებას ვენის სახვითი ხელოვნების აკადემიაში. იყო გერმანელი მხატვრის ალბერტ ციმერმანის მოსწავლე. 1869 წელს მიუნხენში მოაწყო მცირე გამოფენა. 1874 წლიდან დიუსელდორფის მხატვართა ასოციაციის წევრია. გარდაიცვალა 1879 წელს.
რესურსები ინტერნეტში
კატეგორია:უნგრელი მხატვრები კატეგორია:დაბადებული 30 ივლისი კატეგორია:დაბადებული 1846 კატეგორია:გარდაცვლილი 4 მარტი კატეგორია:გარდაცვლილი 1879
აღჯაქენდი (ლაჩინი)
აღჯაქენდი (Ağcakənd, Անի) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
სქოლიო
კატეგორია: ლაჩინის რაიონის სოფლები
2001: კოსმოსური ოდისეა (რომანი)
მინიატიურა|მეორე ქართული გამოცემა, 2015
„2001: კოსმოსური ოდისეა“ (2001: A Space Odyssey) — ართურ კლარკის საყოველთაოდ საკულტო, ეპიკური სამეცნიერო-ფანტასტიკური ჟანრის ნაწარმოები, პირველი წიგნი, რომლითაც იხსნება ტეტრალოგია (სხვა კლასიფიკაციით პენტალოგია) „კოსმოსური ოდისეა“, რომელიც თავის მხრივ ოქტალოგია (სხვა კლასიფიკაციით სეპტალოგია) „ოდისეის“ პირველ, სივრცით ნაწილს წარმოადგენს. ნაწარმოები ჩაფიქრებული იყო იგივე სახელწოდების მქონე ფილმის სცენარად, რომელიც გადაიღო სტენლი კუბრიკმა. წიგნი გამოქვეყნდა ფილმის გადაღების შემდეგ 1968 წელს.
ნაწარმოებს გააჩნია წინარეისტორია, რომელიც წარმოდგენილია სამი მოთხრობის სახით — „გუშაგი“, „ექსპედიცია დედამიწაზე“ და „შეხვედრა განთიადისას“. ეს სამივე მოთხრობა უფრო ადრე დაიწერა (1948, 1949 და 1953 წლები შესაბამისად).
ქართულად პირველად ითარგმნა 1974 წელს ნოდარ კუპრავას მიერ 1970 წლის რუსული, ნორი გალის ცნობილი თარგმანიდან. რუსულმა და შესაბამისად ქართულმა გამოცემებმა განიცადა ცენზურის სასტიკი თავდასხმა. მთელი რიგი ადგილები შეიკვეცა, ხოლო ბოლო სამი თავი საერთოდ ამოიღეს. 2015 წელს გამომცემლობამ „წიგნები ბათუმში“ ხელმეორედ გამოსცა ახალი ქართული თარგმანი, რომლის თარგმნა ამჟამად პირდაპირ დედნიდან მოხდა, შეკვეცილი ადგილები გასწორდა, ხოლო ამოღებული სამი თავი დაბრუნდა. ნოდარ კუპრავას ძირითადი ტექსტი დედანს შეადარა და შეავსო ირაკლი სულაძემ.
სიუჟეტი
თხრობა იწყება ისტორიამდელ, გეოლოგიურ წარსულში-აფრიკაში. აქ, სამი მილიონი წლის წინ, პლეისტოცენში გვალვით გადახრუკულ სავანაში შიმშილი არსებობის ზღვარზე ამყოფებს ჩვენს უძველეს წინაპრებს-პითეკანთროპებს-გარდამავალ ფორმას მაიმუნს და პირველყოფილ ადამიანს შორის. როგორც ჩანს, ევოლუციის უმოწყალო სრბოლა პითეკანთროპებს მათში მბჟუტავ გონებიც მცირე ნაპერწკლიანად სამუდამოდ გადააშენებს. მაგრამ ერთხელაც ეს ნახევრადმაიმუნები უეცრად უცნაურ, შავ ლოდს გადააწყდებიან, რომელიც არ იჭმევა და არც თავად წარმოადგენს რაიმე საფრთხეს. პითეკანთროპებს უმალვე გადააწყდებოდათ მისი არსებობა, რომ არა ამ შავი ლოდის, იდეალური მართკუთხა გეომეტრიის მქონე მონოლითის უცნაური საქციელი. იგი ატყვევებს პითეკაპანთროპებს, გამოსხივების გზით სწავლობს მათ გონებას და როცა დარწმუნდება რა რომ მათ სათანადო ინტელექტუალური პოტენციალი გააჩნიათ, უნერგავთ ცოდნას უმარტივესი შრომითი იარაღების შესახებ, რაც პითეკანთროპებს საშალებას აძლევს შიმშილი დაიკმაყოფილონ, მოწინააღმდეგო ტომი განდევნონ და თავისუფალი დროის გამოჩენის პირობებში აზროვნება დაიწყონ. ამით გზა ეყრება პითეკანთროპების გაადამიანურებისკენ მიმავალ შეუქცევად სვლას, რის შემდეგ მონოლითი უხმაუროდ ტოვებს იქაურობას.
გადის მილიონობით წლები. მთავრდება ერთი გეოლოგიური ეპოქა და იწყება მეორე. დგას 1999 წელი. მთვარეზე, კრატერ ტიხოს ფსკერზე ადამიანები მძლავრ მაგნიტურ ანომალის აღმოაჩენენ, რომლის გათხრის შემდეგ ისინი მონოლითს ამოთხრიან. ყველასთვის ცხადი ხდება რომ იგი დედამიწისმიღმიერი სიცოცხლის ფორმის მიერ არის შექმნილი. როგორც კი მილიონობით წლის მანძილზე დამარხულ მონოლითს მზის სინათლე ეკარება, იგი უმალვე მძლავრ ელექტრომაგნიტურ იმპულსს გასტყორცნის მზის სისტემის წიაღში. ასტრონომები ადგენენ რომ ეს იმპულსი მიმართულია სატურნის თანამგზავრ იაფეთისკენ და ნასას პროექტს, რომელიც ხომალდის აგებას ითვალისწინებდა იუპიტერის და მისი თანამგზავრების საკვლევად, მიმართულება სატურნისკენ ეცვლება.
ხომალდ „დისქავერის“ ბორტზე ხუთკაციანი ეკიპაჟის მთავარი წევრებია დეივიდ ბოუმენი და ფრენკ პული. მათი და ეკიპაჟის კიდევ სამი ადამიანი წევრის (კამინსკი, უაითჰედი და ჰანტერი) გარდა, რომლებიც ამჟამად ანაბიოზში იმყოფებიან, ხომალდის ნაწილია ხელოვნური ინტელექტი ჰალ-ი (ევრისტიკული ალგორითმი). სწორედ მან ეკიპაჟის სამ, ანაბიოზში მყოფ წევრების მსგავსად იცის ექსპედიციის ნამდვილი მიზანი-სავარაუდო შეხვედრა უცხო ინტელექტთან, მაგრამ ეკრძალება ამის გამხელა ბოუმენისა და პულისთვის, სანამ დანიშნულების ადგილს არ მიაღწევენ.
როცა სატურნზე მიღწევამდე სულ ერთი კვირაა დარჩენილი, ლოგიკური დილემით წარმოშობილი წინააღმდეგობა, წინააღმდეგობა სიმართლის თქმის მორალურ მოვალეობას და ნაბრძანებ სიცრუეს შორის ჰალ-ში პიკს აღწევს; მასში ლოგიკური გადახრები იწყება, რის შედეგად იგი კლავს ეკიპაჟის ყველა წევრს ბოუმენის გარდა, თუმცა, როგორც მეორე წიგნში „2010: ოდისეა ორი“ ირკვევა, ჰალ-ი მის მოკვლასაც სცდილობს. ბოუმენი ახერხებს ხომალდზე კონტროლის აღდგენას და ჰალ-ის მეხსიერებით პერფობარათებს თიშავს ბლოკიდან, რაც კომპიუტერისთვის ფაქტობრივად სიკვდილს უდრის. მარტოდმარტო დარჩენილი ბოუმენი იაფეთისკენ მიეშურება, რომელიც თავისებური ტელეპორტი, ვარსკვლავეთის კარიბჭე აღმოჩნდება. ბოუმენი კოსმოსის უცხო რაიონში გადაიტყორცნება, სავარაუდოდ საკმაოდ შორს მზის სისტემიდან. აქ იგი უეცრად სასტუმროს აბსოლუტურად ჩვეულებრივ ნომერში აღმოჩნდება. თუმცა ეს მხოლოდ ერთი შეხედვით.ბოუმენი ამჩნევს რომ მის ირგვლივ საგნების უმეტესწილი ბუტაფორია, მაგრამ ნაწილი სავსებით რეალურია. მაგალითად საწოლი და ქანცგაწყვეტილი ბოუმენიც გადაწყვეტს რომ მოვლენებში გარკვევამდე დაისვენოს და დაიძინოს.
გაღვიძებული ბოუმენი აღმოაჩნეს რომ სასტუმროს ნომერი გაქრა, იგი პირდაპირ გალაქტიკის ცენტრში, ღია კოსმოსში იმყოფება ხომალდის, სკაფანდრის და სხეულის გარეშე. მან მატერიალური სხეული დაკარგა-იქცა რა ენერგეტიკულ სუბსტანციად, რითიც უკვდავება და არნახული შესაძლებლობები მოიპოვა.
გონს მოსული ბოუმენი სინათლის სიჩქარეზე ბევრად სწრაფად ბრუნდება დედამიწაზე, სადაც მის ორბიტაზე მძრავ ატომურ ბომბს აფეთქებს. იგი ხვდება რომ რომელიღაც ზეძალამ დედამიწის მბრძანებლად, მის დამცველად და მოვლელად აქცია, რაც დიდ პასუხისმგებლობას ანიჭებს. ნაწარმოები იგივე სიტყვებით მთავრდება, რაც პირველი ნაწილი „პირველყოფილ წყვდიადში“. სადაც პითეკანთროპების ბელადის მსგავსად, უსაზღვრო ძალაუფლება რომ მიენიჭა; ბოუმენმაც, დედამიწა რომ მიანდეს, არ იცის როგორ უნდა გაუმკლავდეს ამხელა ძალას და პასუხისმგებლობას; მაგრამ „რამეს აუცილებლად მოიფიქრებს“.
ფაბულა
„ტექნოლოგიები“ ნაწარმოებში წარმოდგენილი ტექნოლოგიური ფონი ასახავს პრობლემებს, რომელიც შეიძლება წარმოიქმნას ადამიანს და ხელოვნურ ინტელექტს შორის, როდესაც ხელოვნური ინტელექტის გაუწონასწორებელი მოქმედების მიზეზად ისევ და ისევ ადამიანისთვის დამახასიათებელი დილემები შეიძლება იქცეს, რომელსაც ადამიანი ინტუიტიურად ან შემოქმედებითად უძებნის გადაწყვეტას; ე. ი. ისეთი გზებით, რომელიც ხისტი ლოგიკით მოაზროვნე ხელოვნური ინტელექტისთვის უცხოა. ასეთი დაპირისპირება კი ადამიანისთვის შეიძება ფატალურადაც დამთავრდეს.